|  |  |  |  |  |  |  |  |
| --- | --- | --- | --- | --- | --- | --- | --- |
|  | Република СрбијаАутономна покрајина Војводина**ПОКРАЈИНСКИ СЕКРЕТАРИЈАТ ЗА****КУЛТУРУ, ЈАВНО ИНФОРМИСАЊЕ****И ОДНОСЕ С ВЕРСКИМ ЗАЈЕДНИЦАМА**Булевар Михајла Пупина 16, 21000 Нови СадТ: +381 21 487 4271; 487 4521mediji.psinf@gmail.com [www.kultura.vojvodina.gov.rs](http://www.kultura.vojvodina.gov.rs/)

|  |  |
| --- | --- |
| Број:137-451-42/2021-05 |  Датум: 14. мај 2021. године |
|  |  |
|  |  |

 |
|  |  |  |

На основу члана 62. став 1. тачка 1. Закона о утврђивању надлежности Аутономне покрајине Војводине („Сл. гласник РС“, бр. 99/09, 67/12 - одлука УС и 18/20 - др. закон), члана 25. Закона о јавном информисању и медијима („Службени гласник РС“, бр. 83/14, 58/15 и 12/16 – аутентично тумачење), члана 16. став 5. и члана 24. став 2. Покрајинске скупштинске одлуке о покрајинској управи („Службени лист АПВ", бр. 37/14, 54/14 - други пропис, 37/16, 29/17, 24/19 и 66/20), члана 11. Покрајинске скупштинске одлуке о буџету Аутономне покрајине Војводине за 2021. годину („Службени лист АПВ“, бр. 66/20) и члана 24. став 1. Правилника о суфинансирању пројеката за остваривање јавног интереса у области јавног информисања („Службени гласник РС“, бр. 16/16 и 8/17), по расписаном Конкурсу за суфинансирање пројеката производње медијских садржаја из области јавног информисања у 2021. години, објављеног 4. фебруара 2021. године, Решења о расподели средстава за Конкурс за суфинансирање пројеката производње медијских садржаја из области јавног информисања у 2021. години, број: 137-451-42/2021-05 од 29. априла 2021. године, покрајински секретар за културу, јавно информисање и односе с верским заједницама доноси

**РЕШЕЊЕ О ИЗМЕНИ РЕШЕЊА**

**о расподели средстава за Конкурс за суфинансирање пројеката производње медијских садржаја из области јавног информисања у 2021. години**

1. У уводном делу Решења о расподели средстава за Конкурс за суфинансирање пројеката производње медијских садржаја из области јавног информисања у 2021. години, број: 137-451-42/2021-05 од 29. априла 2021. године (у даљем тесту: Решење о расподели средстава) број „49.200.000,00“, мења се бројем „49.000.000,00“.

2. У тачки 1. Решења о расподели средстава број „40.400.000,00“, мења се бројем „40.200.000,00“, а број „37.000.000,00“ мења се бројем „36.800.000,00“.

3. У табели испод тачке 2. Решења о расподели средстава са наведеним распоредом целокупног износа средстава, број „40.400.000,00“, мења се бројем „40.200.000,00“.

4. У Решењу о расподели средстава у табели подржани пројекти – приватна предузећа брише се редни број 19, а редни број 21. мења се и гласи:

|  |  |  |  |  |  |  |
| --- | --- | --- | --- | --- | --- | --- |
| „21. | Радиодифузно предузеће 021 доо Нови Сад | Радио 021 | Растимо здраво | Нови Сад | 1,040,000.00 | 800.000,00“ |

5. У Решењу о расподели средстава на крају табеле Подржани пројекти – приватна предузећа на српском језику број „37.000.000,00“ мења се бројем „36.800.000,00“.

6. У Образложењу Решења о расподели средстава у делу који се односи на приватна предузећа на српском језику брише се тачка 19. „Јанко Тома предузетник Агенција за компјутерске програме и услуге ИНФО НЕТ, Савино Село, Косанчић 25, Савино Село, издавач медија Портал Наше место“ а у тачки 21. речи „Растимо заједно“ мењају се речима „Растимо здраво“.

7. Ово решење примењује се од 14. маја 2021. године и објављује се на сајту Покрајинског секретаријата за културу, јавно информисање и односе с верским заједницама.

**О б р а з л о ж е њ е**

Дописом од дана 13. маја 2021. године, Никола Лучић ПР кинематографске и аудио видео улуге Панмео Нови Сад, обавештава Покрајински секретаријат за културу, јавно информисање и односе с верским заједницама да је дошло до промене издавача медија „Портал наше место“ са Јанка Томе ПР - Агенција за компјутерске програме и услуге ИНФО НЕТ, на Николу Лучића ПР кинематографске и аудио видео услуге Панмео Нови Сад. Наведеним обавештењем Никола Лучић ПР кинематографске и аудио видео улуге Панмео Нови Сад изјављује да, с обзиром на то да нема права на средства по Конкурсу, јер се на Конкурс пријавило друго лице које више није издавач јавног медија, одустаје од учешћа на Конкурсу за суфинансирање пројеката производње медијских садржаја из области јавног информисања у 2021. години. Имајући у виду достављено Обавештење, у уводном делу Решења о расподели средстава износ од 49.200.000,00 динара, мења се износом од 49.000.000,00 динара. Из наведеног разлога у тачки 1. Решења о расподели средстава износ од 40.400.000,00 динара, мења се износом од 40.200.000,00 динара, а износ од 37.000.000,00 динара, мења се износом од 36.800.000,00 динара. У табели испод тачке 2. Решења о расподели средстава са наведеним распоредом целокупног износа средстава, износ од 40.400.000,00 динара, мења се износом од 40.200.000,00 динара, а у табели Подржани пројекти – приватна предузећа брише се редни број 19.

Назив пројекта „Растимо заједно“ наведен под редним бројем 21. у табели подржани пројекти – приватна предузећа, мења се и гласи „Растимо здраво“. Подносилац пројекта - Радиодифузно предузеће „021“ д.о.о. Нови Сад, поднео је Пријаву за пројектно суфинансирање из области јавног информисања са називом пројекта „Растимо здраво“, али је приликом израде Решења о расподели средстава дошло до техничке грешке у називу пројекта, те је исти грешком наведен под називом „Растимо заједно“.

Због одустанка Николе Лучића ПР кинематографске и аудио видео улуге Панмео Нови Сад од Конкурса за суфинансирање пројеката производње медијских садржаја из области јавног информисања у 2021. години, укупан износ додељених средстава за медијске садржаје на српском језику од 37.000.000,00 динара, мења се износом од 36.800.000,00 динара.

Из наведеног разлога у Образложењу Решења о расподели средстава у делу који се односи на приватна предузећа на српском језику брише се тачка 19. „Јанко Тома предузетник Агенција за компјутерске програме и услуге ИНФО НЕТ, Савино Село, Косанчић 25, Савино Село, издавач медија Портал Наше место“. У тачки 21. Образложења Решења о расподели средстава због техничке грешке у називу пројекта речи „Растимо заједно“ мењају се речима „Растимо здраво“.

У свему осталом одредбе Решења о расподели средстава за Конкурс за суфинансирање пројеката производње медијских садржаја из области јавног информисања у 2021. години, број: 137-451-42/2021-05 од 29. априла 2021. године, остају на снази.

У складу са чланом 16. став 5. и 24. став 2. Покрајинске скупштинске одлуке о покрајинској управи, прописано је да се решењем одлучује о појединачним стварима, у складу са прописима и да покрајински секретар представља покрајински секретаријат и доноси акта за која је овлашћен.

 На основу наведеног решено је као у диспозитиву.

**ПОУКА О ПРАВНОМ СРЕДСТВУ**:

Против овог Решења може се покренути управни спор пред Управним судом у року од 30 дана од дана достављања Решења.

 **ПОКРАЈИНСКИ СЕКРЕТАР**

 Драгана Милошевић, С.Р.